The Wind and the Lion
The Wind and the Lion () je američki pustolovno-historijski film snimljen 1975. godine u režiji i po scenariju Johna Miliusa, poznat kao jedan od najuspješnijih ostvarenja njegove filmografije.

Inspiriran je istinitim događajima u Maroku 1904. godine, poznatim kao Perdicarisov incident. Radnja započinje kada u Tangeru berberski pobunjenici otimaju američku državljanku Eden Perdicaris (čiji lik tumači Candice Bergen) te je vode njihovom vođi Raisuliju (koga tumači Sean Connery), koji visokom otkupninom od korumpirane marokanske vlade želi isprovocirati intervenciju velikih zapadnih sila, uključujući SAD, čiji predsjednik Theodore Roosevelt (koga tumači Brian Keith) odlučuje demonstrirati silu šaljući mornaričku ekspediciju u Maroko kako bi oslobodila taoce.

Millius je u svom scenariju, iako se u nekim detaljima bitno oslanjao na autentične izvore, značajno odstupio od historijskih činjenica, pa je, tako, na primjer Perdicaris, koji je u stvarnosti bio 64-godišnji muškarac, transformiran u mladu ženu, a događaji prikazani mnogo spektakularnijim i nasilnijim. Millius se prilikom snimanja u velikoj mjeri u stilu i ikonografiji oslanjao na klasične hollywoodske i druge filmove iz prošlosti, kao što su Lawrence od Arabije, Divlja horda, Gunga Din, Šeik i Skrivena tvrđava, ali je svemu dao i vlastiti autorski pečat. To se prvenstveno vidjelo kroz njegove desničarske ideološke stavove, odnosno pozitivan stav prema američkom imperijalizmu i diplomaciji topovnjača; iako je ona bila u snažnom raskoraku ne samo sa dominantno lijevim stavovima njegovih kolega u Novom Hollywoodu, nego i američke javnosti razočarane vijetnamskim ratom, film je postigao izuzetan uspjeh. To se često tumačilo njegovo namjernom "staromodnošću", odnosno time da je radnjom bio smješten u relativno daleku prošlost čiju je idealiziranu sliku publika lakše mogla prihvatiti. Značajn doprinos uspjehu filma je pružio i Sean Connery, koji je lik al-Raisunija prikazao kao romantičnog borca za slobodu, ličnost ne tako različitu od sudionika nekih od 1970-ih aktualnih sukoba u Trećem svijetu.  Milius je također filmu dao prilično neobičnu strukturu kroz svojevrsnu "paralelnu biografiju", odnosno prateći zbivanja iz perspektive al-Raisunija i Roosevelta, koje je s obzirom na karakter i svjetonazor smatrao sličnima.

Godine 1998. je Millius režirao tematski srodnu miniseriju Rough Riders, gdje se također kao protagonist pojavljuje Theodore Roosevelt, a Brian Keith tumači lik Rooseveltovog prethodnika, predsjednika Williama McKinleya.

Uloge 

 Sean Connery ... Raisuli
 Candice Bergen ... Eden Pedecaris (temeljena na Ionu Perdicarisu)
 Brian Keith ... Predsjednik Theodore Roosevelt
 John Huston ... Državni sekretar John Hay
 Geoffrey Lewis ... Samuel R. Gummere
 Vladek Sheybal ... Paša od Tangera
 Steve Kanaly ... Kapetan Jerome (temeljen na Johnu Twiggsu Myersu)
 Roy Jenson ... Admiral Chadwick
 Nadim Sawalha ... Šerif od Wazana
 Darrell Fetty ... Vicekonzul Richard Dreighton
 Marc Zuber ... Sultan Abdelaziz
 Antoine Saint-John ... Von Roerkel
 Simon Harrison ... William Pedecaris
 Polly Gottesman ... Jennifer Pedecaris
 Deborah Baxter ... Alice Roosevelt
 Jack Cooley ... Quentin Roosevelt
 Chris Aller ... Kermit Roosevelt
 Aldo Sambrell ... Ružni Arapin
 Luis Barboo ... Gayaan Grozni
 Billy Williams ... Sir Joshua Smith
 Shirley Rothman ... Edith Roosevelt
 Rusty Cox ... Marinski narednik
 Larry Cross ... Senator Henry Cabot Lodge
 Alexander Weldon ... Elihu Root, sekretar za rat
 Dr. Akio Mitamura ... Japanski ambasador
 Bill Linnehan ... Predsjednikov pomoćnik
 Audrey San Felix ... Miss Hitchcock
 Ben Tatar ... Crtač
 Michel Damian ... Predsjednikov sekretar
 John Milius ... Jednoruki vojni savjetnik

Izvori

Vanjske veze
 
 
 
 
 

Američki filmovi
Pustolovni filmovi
Historijski filmovi
Epski filmovi
Biografski filmovi